|  |  |  |  |  |
| --- | --- | --- | --- | --- |
| Razred: 2. | Predmet: SLJ | Ura: | Datum: | Učitelj: |
| **Sklop: GIBANJE IN SNOVI** | | | | |
| **Učna enota: HIŠICA NA DREVESU – branje z razumevanjem** | | | | |
| **Cilji:**   * Berejo besedilo z manjkajočimi besedami. * Iz predhodne vsebine sklepajo na preostalo/nadaljnjo vsebino besedila. * S sklepanjem iz vsebine povedi, z manjkajočimi besedami dopolnijo manjkajočo poved. * Napišejo manjkajoče besede v besedilu. * Berejo nesmiselne besede in jih nadomestijo s smiselnimi, glede na vsebino besedila. * Z reševanjem pisnih nalog predstavijo razumevanje prebranega besedila. * Vrednotijo zanimivost, razumljivost, resničnost besedila in utemeljijo svoje mnenje. * Izražajo svoja občutja med branjem. * Vrednotijo svojo bralno zmožnost in načrtujejo, kako bi jo lahko izboljšali. | | | | |
| **Učne metode:** razlaga, razgovor, pripovedovanje, poslušanje, branje, pisanje, | | | | |
| **Učne oblike:** frontalna, individualna, | | | | |
| **Učni pripomočki/sredstva:** DZ 4/35 | | | | |
| **IZVEDBA UČNE URE** | | | | |
| * **Igra: Dopolni poved**   Navodilo: Povedala bom nepopolno poved. S smiselnimi besedami boste dopolnili vsako poved.  Primer: Matej je oblekel \_\_\_\_\_\_\_\_(kolo, srajco, bonbone …).  Nekaj primerov predstavimo, nato igro nadaljujejo učenci.   * **DZ 4, str. 35**   Pred branjem  Preberejo naslov in sklepajo na vsebino besedila.  Preberejo piktogram in povedo, kaj pomeni.  Dogovorimo se, da bo vsak prebral toliko besedila kot zmore.  Preberejo navodilo in si ogledajo besedilo.  Pojasnijo, v čem je prvi del besedila drugačen od drugega dela.   * **Branje**   Učenci individualno preberejo besedilo.  Spremljamo dejavnost učencev in jim svetujemo, pomagamo.   * **Po branju**   *Učenci povzamejo temo in bistvene podatke ter njihovo pomensko povezanost.*  Spodbujamo učence z vprašanji, npr.   * O čem je govorilo besedilo? Kaj zvemo v prvem delu besedila? * O čem govori drugi del? Ali veste, kaj je bilo v hišici? Kaj bi lahko bilo? * Kdo je prišel mimo starega drevesa? Koga je iskal? * Kaj je zagledal deček na drevesu? Kdaj je deček zaslišal pasji lajež? * Koga je zagledal, ko se je obrnil? * Kako je bilo ime psičku? Je bil deček vesel Pikija? Kako veste? * Je bil deček vljuden do lovca? Kako veste? * Kaj je deček vprašal lovca? Kaj mu je lovec odgovoril? Kam je povabil dečka? * Po čem sta se vzpela na drevo? Kam je pokukal deček? Kaj je zagledal v hišici? * **Učencem naročimo, naj pisno dopolnijo besedilo. Pišejo naj s svinčnikom (možni popravki).** * **Dodatno delo, če bo ostal čas:** Prepišejo prvih pet povedi besedila v zvezek. Pišejo s pisanimi črkami. | | | | |